
Az előterjesztést készítette: Bakó Józsefné jegyző

A törvényességi ellenőrzést végezte: Bakó Józsefné jegyző
Tisztelt Képviselő testület !

A 2011. évi CLXXXIX. törvény – Magyarország helyi önkormányzatairól – 88.§. (2) bekezdése értelmében a társulásban részt vevő képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszüntetéséhez. A módosításhoz szükséges határozatok meghozatalához a mórágyi testület az előterjesztést megkapta. 

A társulási megállapodás 2. c melléklet 2. pontjának módosítására van szükség. Ebben a pontban szerepel a belső ellenőrzés díjának 280 Ft/fő lakosonkénti ára. A tavalyi évi intézkedések hatására, azaz, hogy a Bonyhádi Közös Önkormányzati Hivatal megszüntetette a belső ellenőr munkaszerződését 1.000.000,- Ft maradvány képződött, melyet az idei árajánlatba (Dr. Kádár Andrásné által adott ajánlat) beszámítottunk, így ezen szolgáltatást igénybe vevők részére 197 Ft/fő lakosonkénti szolgáltatási ár került meghatározására. Tekintettel arra, hogy ezen árat a társulási megállapodás határozza meg, szükséges annak módosítása. Vélelmezhető, hogy a jövő évben nem lesz pénzmaradvány, így a szolgáltatási ár ismét változni fog. 
Kérem, a Képviselő-testületet  hogy a határozati javaslat 1. és 2. melléklete szerint szíveskedjen elfogadni a társulási megállapodás módosítását.
Határozati javaslat

Mórágy Község Önkormányzat Képviselő-testülete  elfogadja a Völgységi Önkormányzatok Társulás társulási megállapodás módosítását  a határozati javaslat 1. és 2. melléklete alapján.
Határidő: azonnal
Felelős: Glöckner Henrik polgármester
Határozatot kapja: Völgységi Önkormányzatok Társulása 
Mórágy, 2018. január 22.
Glöckner Henrik  sk.

      polgármester
























